Her er årets sommergadgets
Pris: 1.999 kr Den bærbare harddisken WD My Passport Wireless har med sine 2 TB rikelig med plass til både en sikkerhetskopi av alle dine data hjemmefra og til backup av hele familiens feriebilder. Disken er batteridrevet og skaper sitt eget trådløse nettverk, som gjør det lett å overføre bildene trådløst fra kamera og mobil eller nettbrett. Det har også en innebygget SD-kortleser så kan du sette inn minnekortet direkte i harddisken og overføre alt på en gang.Pris: 995 kr Den praktiske digitalomvandleren er ikke større enn en eske med fyrstikker. Likevel forbedrer den lyden fra laptopen så enormt, at den fort blir unnværlig. Hegel Super plugges i USB-kontakten og har lydutgang for hodetelefoner eller en forsterker, aktive høyttalere eller en separat DAC på den andre siden. Har du først prøvd en Hegel Super, er du hektet. Les hele saken hos Lyd & BildePris: 1.360 kr Det er ikke nødvendig å ringe etter veihjelp hvis bilen går tom for strøm – såfremt du har en Logo PowerBank Power Charger i hanskerommet. For denne powerbanken, som egentlig er beregnet til mobiler, er også utstyrt med en hurtigstarter-utgang på 400 A, noe som skulle være mer enn nok for å starte en bil. Batterikapasiteten er på 16.800 mAh, og powerbanken er også utstyrt med utgang for lading av bærbare PC-er samt USB-utgang for smartmobiler, nettbrett og håndholdte spillkonsoller.Pris: 4.400 kr Det perfekte reisekamera er lite, lett og kompetent. Med innebygget GPS husker det hvor bildene ble tatt, og trådløs Wifi gir deg muligheten til å dele bildene på nett via mobilen. Sony HX90V er lite nok til at det alltid kan være med, og avansert nok til at du kan ta bilder av alt mulig. Med 30 x zoom får du også med deg motiver som er langt borte.Pris: 450 kr Det behøver ikke å være dyrt med en fotoveske. De slanke skulderveskene i LowePros Streamline-serie finnes i to størrelser. Den største har plass til et stort nettbrett, kamera med optikk, og personlige eiendeler. Veskene er godt polstret i slitesterkt og værbestandig materiale, og Streamline-veskene kan utvides med en glidelås i bunnen, skulle man trenge mer plass.Pris: 1.595 kr Bli kongen i hipsterparken med Numarks bærbare platespiller! Batteridreven, med innebygd høyttaler og bærehåndtak er det ikke lenger noe som står i veien for å spille sine vinylplater i parken. I tillegg er platespilleren utstyrt med USB og medfølgende opptaksprogram, slik at du kan digitalisere dine plater via PC-en.Pris: 699 kr I ett og samme produkt får du både vidvinkel, fiskeøyeobjektiv, samt to makroobjektiver: 10x og 15x. Olloclip 4-IN-ONE er en ganske genial sak med to objektiver fastskrudd: vidvinkel og fiskeøye. Skru av objektivene, og avdekk makrolinsene. Produktet går fint ned i lommen, og er meget hendig når man skal ta spennende bilder med mobilen. Finnes også til eldre iPhone-modeller, iPad, samt Samsung Galaxy S4 og S5.Pris: 4.890 kr Det som gjør action-videokameraene så fleksible, er først og fremst den lille størrelsen og lave vekten, og at det finnes mange ulike fester, til hode og andre kroppsdeler. Hva gjelder GoPro Hero4 Black Edition, er dette det actionkameraet vi har testet som kommer nærmest bildekvaliteten til tradisjonelle videokameraer SÅ DU DENNE? Test av allværskameraerPris: 1.295 kr Rift Labs Kick er noe så genialt som flerfarget LED-belysning til mobilkameraet i lommeformat. Du holder den opp mot objektet du vil lyssette, og knipser i vei. Vi har prøvd den, og lampen er imponerende lyssterk til å være så liten. Lysstyrken er justerbar, og den har dessuten innebygd røde, grønne og blå lysdioder, slik at fargen på lyset kan stilles valgfritt i hele fargespekteret.Pris: fra 1.490 kr Det bittelille Netgear Arlo-kameraet er batteridrevet og fullstendig trådløst. Dermed kan det plasseres hvor som helst innen rekkevidde for Wifi nettverket ditt. Kameraet filmer i 720p kvalitet, og aktiviseres ved hjelp av en bevegelsessensor. Opptakene sendes direkte til en nettskytjeneste som du kan sjekke via PC, nettbrett og mobil. Kameraet monteres ved hjelp av magnetfester, og du kan bygge ut systemet med flere kameraer, slik at du har et komplett og brukervennlig system for hele hjemmet og uteplassen.Pris: 3.995 kr Når sommerfesten står for tur trengs en litt større høyttaler for festlige lydnivåer. Da er testvinneren fra Harman/Kardon et bra valg. Hele høyttaleren oser kvalitet og gjennomtenkt formgivning og det er flust av tilkoblingsmuligheter som Airplay, Bluetooth og USB.. Lyden er kraftfull takket være 2 x 65 watt forsterkere og eget bakoverrettet slavebass-element.Pris: 1.000 kr myFC Powertrekk 2.0 kan, som andre batteripakker, lade din mobil. Men det som skiller den ut fra mengden er at den selv ikke trenger strøm for å bli ladet opp! Det er bare å putte inn ladekortet med salt og vann så genererer den sin egen strøm. FIKK DU MED DEG DENNE? 10 trådløse hodetelefoner til treningPris: 1.500 kr Monster Superstar Backfloat er den eneste reisehøytaleren som er vanntett og flyter! Ta den med til bassenget, på stranden, inn i dusjen eller ut med båten uten å være urolig. Det ladbare batteriet rekker til syv timer, og om du vil spare på mobilens batteri kan du kjøre med ledning.Pris: 419 kr Parrot Flower Power stikkes i jorden på potteplanten og måler lysstyrke, temperatur, jordfuktighet og gjødningsverdi. Disse dataene sendes hvert 15. minutt via Bluetooth til en app på smartmobilen, som har adgang til en kjempestor database med over 6.000 plater. På denne måten vet du når platen din har bruk for vann, gjødning eller mer lys. BEST I TEST: De beste reisehøyttalernePris: 999 kr Danskutviklede WOOFit Jam er ikke større enn at den får plass i en (dyp) lomme, men gir likevel musikk i stereo når du er på farten. Overflaten er gummibelagt for å beskytte mot slitasje. Når man kommer hjem kan høyttaleren brukes som mottaker for trådløs lyd i stereoanlegget ved hjelp av en minijack-kabel.Pris: 69 euro Rytmemaskinene fra svenske Teenage Engineering Pocket Operators ligner et leketøy. Men det primitive utseende bedrar. Man kan skru ganske kompliserte rytmer sammen på tastaturet mens man ligger under parasollen eller har en pause på storbyferien. Det finnes tre modeller til henholdsvis trommer (PO-12), bass (PO-14) og melodi (PO-16).. For å holde prisen nede er det ikke noe kabinett slik at man kan se (og berøre) komponentene. Beskyttelsesbokser i silikon kan kjøpes som tilbehør.Pris: 2.200 kr De ultrakomfortable hodetelefonene fra Audio-Technica, er noe av det beste vi har testet til nå. Derfor er de vårt førstevalg når hodetelefonene skal være med ut i sommer. De spiller balansert og åpent, med et uvanlig gjennomsiktig lydbilde, og god dynamisk kontrast. At de ser bra ut i tillegg er en stilig bonus. Vi tester: Mobilkamera vs. kompaktkamera Prisene er i all hovedsak hentet fra Prisjakt.no. I enkelte tilfeller er det også innhentet priser fra leverandører. Prisjakt.no eies av Schibsted, som også eier VG.
Sommeren blir bedre med det rette tekniske tilbehøret. Her har vi samlet noen av våre favoritter som gjør sommeren lysere, varmere og morsommere.